Laupheim

Laupheim je mesto v krajinskom okrese Biberach v spolkovej krajine Bádensko-Württembersko v Nemecku. Mesto má 19 279 obyvateľov a rozlohu 61,78 km². Geografia a poloha Mesto Laupheim leží približne 20 km severne od mesta Biberach an der Riß a 20 km na juh od mesta Ulm. Nachádza sa na spolkovej ceste B 30 (Bundesstraße 30) (Ulm - Friedrichshafen). Cez mesto preteká malá rieka Rottum. Laupheim je druhým najväčším mestom v krajinskom okrese Biberach. K mestu Laupheim patria jeho časti (v minulosti samostatné obce): Baustetten (2 032 obyvateľov), Bihlafingen (689 obyvateľov), Obersulmetingen (1 201 obyvateľov) a Untersulmetingen (1 788 obyvateľov). Kultúra a pamiatky Mesto Laupheim sa nachádza na švábskej barokovej ceste (Oberschwäbischen Barockstraße) Planetárium a hvezdáreň Planetárium a hvezdáreň (Volkssternwarte Laupheim e. V.) - založené roku 1975. Navštívi ju ročne asi 40 000 návštevníkov. Na počesť hvezdárne a mesta bol v roku 1999 pomenovaný asteroid 7167 Laupheim, objavený roku 1985 Carolynou Shoemakerovou. Múzeum Múzeum dejín kresťanov a židov - nachádza sa na zámku Großlaupheim (Schloss Großlaupheim) - poukazuje na spoločný život židov a kresťanov v meste Laupheim, ktoré bolo v minulosti židovskou obcou. Stavby Kostol Sv. Peter a Pavol (Stadtpfarrkirche St. Petrus und Paulus) - postavený v rokoch 1623 až 1661, leží v blízkosti zámku Großlaupheim (Schloss Großlaupheim) Zámok Kleinlaupheim (Schloss Kleinlaupheim) – postavený v rokoch 1766 až 1769 Secesná kaviareň (Jugendstil-Café Hermes) na ulici Kapellenstraße - je v talianskom neskoro renesančnom slohu a nachádza sa v rodinnom dome profesora Friedricha Adlera. Iné projekty Commons ponúka multimediálne súbory na tému Laupheim Externé odkazy Oficiálna stránka